Камань чудемасонть 73 718 лейть, эйстэст 94,5 % те вишкинькат лейть, конатань кувалмаст 10 вп седе аламо. Покш юр сянглеензэ — Лембеёнонь Кельтма, Вишера Колвой марто, Чусовая Сылва марто, Ашо Уфа леенть марто, Ик, Зай, Шешма, Мензеля; витьёндо — Коса, Обва, Вятка, Иж, Тойма, Мёша. Весе витьёнонь Камань сянглейтне (Коса, Уролка, Кондас, Иньва, Лысьва, Обва) ды кершёнонь аламошкат (Весляна, Лунья, Леман, Лембеёнонь Кельтма) — те валаня таркань лейть, чудицят пелевеёндо. Пандонь, кельме ды бажиця лейтьне ушодыть чудеме Уралонь пандтнестэ ды прыть Кама лейс кершёндо (Вишера, Яйва, Косьва, Чусовая ды лия сянглейтьне).